ga ptibus
It also onlangs ten vervolghe peters goirds en mathijs vanden berghe
gebrueden alse erfgenamen joffr katlijnen danijds weduwe jans wilen
de pryke voer hen en voer henre medeerfgenamen die met scepen
brieve van loeven houdende zijn thien gulden ryders erfliker rinte
bevesticht int jair xiiii eenenvijftich aen ende op de goede hier
na bescreven nu toebehoiren henricken van redinghen ende
anthoenijse zijnen sone Te weten ierst aen ende op zesthien
boende wynnents lants en twee boende bosch gelegen in eenen
stucke inde prochie van wynghe tuschen de strate gaende van
wynghe te halen wairt en de goede lambrechts van wynghe
It op vier boende wynnents lants gelegen te cuggenbosch neven deygen va
thielt tuschen de goede van zeken psonen lig gelegen opt uutste
vanden vors eygen en de goede willems bysscop ende der kyndn
cloestmans It op i boend lants gelegen aldair tuschen de
goede svors lambrechts en willems bysscop en willems laureys
It op vijf boender bosch luttel min oft meer gelegen inde voirs
pprochie van wynghe opte grevendelle tusschen de goede svors
lambrechts ende reyners van tricht Gescr es geweest vander
stad weghen van loeven den meye van halen oft zijnen stadhulder te
wynghe hen de selve goede voer gebreck der voirs rinten te leven
en te doen volghen By also oft de voirs henrick ende anthonijs
oft yeman anders dair tegen zeggen wilden dat zij tot eenen zeke
daghe van rechte op heden dienende alhier te rechte quamen voe meye
en scepen van loeven gelijc de selve brieve dat inhouden mochten
Ende willem van leele alse pcureur der vors erfgenamen op heden
alhier inde banck comen es trecht voert versuecken dair nyeman
tegen hem te rechte en compareede hoewel den vors anthoenijse
nochtan dach van rechte bescheiden was gelijc bleeck bijd certificacie
willems pets vorsts te wynghe die dexecucie en dexploit
navolgen den scriven d gedaen heeft So hebben de scepen va
loeven ierst aengehoirt de vors certificacie t maniss tsmeyers
gewijst voer een voniss So verre de voirs anthoenijs niet en
quame ten opstaene smeyers en van hen datmen dan den voirs
pcureur tot behoef der voirs erfgenamen houden sal inder vors
levinghen also verre alst noch voer hen scepen comen es Cr
eo roelants roelofs borch vos aplis xvii
It henrecken van hallebeke hoedemake heeft gelooft gielijst vand hsraten soen ghijsbrechts
vander hstraten alse voe de beternisse van eender quetsuen die de voirs henricken
den voirs gielise aengedaen heeft Te doen een bedevairt tste pets te
meylanen en duut te porren bynnen xl daghen naistcomen en goede wairhi
dairaf te bringhen na des stad rechte of zijnen goeden moet te hebbe
cor vync vos aplis xix